Sain üle kivide ja kändude sõbraks suusatamisega ning ühtlasi andsin käe ka surfamisele. Talv mulle meeldib aga veel rohkem meeldib mulle päike ja soe meri. Lisaks õppisin purjetama, millest sai mulle suvel ootamatult  üsna keskne hobi nii, et metsa orienteeruma väga ei jõudnudki. Ühtlasi sain käe valgeks ka fotograafias, mistõttu olen saavutanud enda jaoks juba uue taseme, mis väljendub selles, et hea pildi nimel olen nõus juba kõhklemata külili maha viskama, et jäädvustada "see" hetk.      Kokku jõudsin vaatama 25 etendust, millest meeldisid väga  ,  ,  ,  ,  ,   ja  . Negatiivne mulje jäi aga  ,     ning  . Teatritest üllatas kõige enam NO99 oma värskete ja välja peetud teatrietendustega.      Sel aastal tegin 2 suurt reisi - Kanadasse ja Réunion'i saarele. Esimene oli rohkem kultuuriline avastusretk ja teine puhas puhkus päikese all. Lisaks nagu ikka sattusid sekka ka mõned väiksemad tööalased Londoni otsad, kus mulle eriti meeldis märtsikuine kevad.  Raamatutest jäi meelde Coelho "Alkeemik", Raua "Musta pori näkku" ja Ruitlase "Naine". "Alkeemikut" lugesin hingega, "Musta pori näkku" lugesin kui mahakate väljenditega ajalooraamatut ning "Naine" lugesin juba puhtast uudishimust ning itsitamise rõõmu oli oi-oi kui palju.      Filmimaailmast jäi kõige enam meelde Tarantino "Vääritud tõprad" oma süüdimatu huumori ja super hea sisu poolest. Filme sai vaadatud mitmeidki, kuid peale  Tarantino nagu midagi paugust meelde otseselt ei tulegi.      Kontsertidest jäi meelde vaieldamatult Madonna ning Jäääär. Madonnast oleks oodanud veidi rohkem originaalsust laulude esitamise osas, aga klubiliku efekti tekitamine lauluväljakule oli ka elamus omaette. Jäääära on aga lihtsalt hea kuulata.    Ja aasta ongi sisuliselt läbi. Võib öelda, et minu 2009 on olnud suhteliselt produktiivne ja millegi üle otseselt kurta ei saa. Eks näis,  mida toob aasta 2010, aga nagu ikka, siis ennustusi ja soove siia jagama ei hakka. Head vana aasta lõppu!